Вайніловічы

**Вайніловічы** — шляхецкі род уласнага герба («Сыракомля» змененая) y Вялікім Княстве Літоўскім і Расійскай імперыі.

Мяркуецца, што заснавальнікам роду быў Вайніла (канец XIV ст.). Род меў зямельныя ўладанні ў Мазырскім, Слуцкім (лінія савіцка-пузаўская, XVII ст.), Пінскім (лінія макранская, XIX ст.), Наваградскім (лінія нянькаўская, XIX ст.) паветах.

## Паходжанне прозвішча 
Прозвішча Вайніловіч ад старалітоўскага (старабалцкага) аднаасноўнага імя *Vainilà*, у якім корань *Vain-* пашыраны балцкім антрапанімічным суфіксам *-il*- (гэты суфікс вядомы і ў германскай, і ў славянскай антрапаніміі і мае індаеўрапейскае паходжанне).

Корань *Vain-* таксама ў балцка-літоўскіх аднаасноўных імёнах тыпу *Vainà, Vainidà*. Ад іх тапонімы Вайнюны (каля Відзаў), Вайнідзеняты (каля Смаргоні) на тэрыторыі цяперашняй Беларусі. Ад імя *Vainila* таксама тапонімы Вайнілаўшчына, Вайнілаўцы. Усе гэтыя тапонімы туляцца ў паласе ўздоўж цяперашняй літоўскай мяжы.

Гэты корань звязаны са старалітоўскім *vainoti* «змагацца, біцца, ваяваць» (пазней — «лаяцца»), далей да індаеўрапейскага **ṷei*- : *ṷаi*- : *ṷī*- «пераследаваць, гнаць; імкнуцца». Імёны з «ваярскім» коранем *Vain-* (аднаасноўныя і двухасноўныя) гучалі дарэчна ў раннелітоўскім ваярскім грамадстве.

Балцкі антрапанімічны суфікс *-il-* таксама ў аднаасноўных балцка-літоўскіх імёнах тыпу *Jundilà, Nasilà, Randilà*, ад якіх тапонімы Юндзілы, Насілава, Рандзілаўшчына.

## Генеалогія 
Паводле польскага гісторыка С. Аўгусевіча, роднасныя сувязі паміж Вайніловічамі ўжо ў XVII—XVIII стагоддзях былі вельмі далёкімі, калі існавалі ўвогуле.

### Савіцкая лінія 
Савіцкая лінія была прызнана ў дваранстве Расійскай імперыі ў 1798 годзе. У вывадовых дакументах пачынальнікам лініі пазначаўся Сямён Стэцькавіч.

* Стэцька
** Сямён
*** Барыс
**** Мельхіёр
***** Людвік Казімір (?&nbsp;— каля 1670), падчашы мсціслаўскі, стольнік мазырскі
****** Крыштаф Пётр (1649&nbsp;— пасля 1688), падчашы, стольнік мазырскі
******* Францішак Казімір (?—1745), падчашы мазырскі
******** Адам (1739—1803), падкаморы новагародскі, соймавы пасол
********* Ян (1767—1844), падкаморы слуцкі
********** Мікалай Феліцыян Юліян, доктар тэалогіі
********** Люцыян (1817—1880)
********* Антоні (1773—1855), слуцкі павятовы маршалак (1811—1818)
********** Тадэвуш Ян (1804—1878), слуцкі павятовы маршалак (1845—1863)
********** Адам Дамінік (1806—1874)
*********** Эдвард (1847—1928), старшыня (1907—1921) Мінскага таварыства сельскай гаспадаркі, дэпутат (1906—1909) Дзяржаўнага Савета Расійскай імперыі (ад Мінскай губерні)
*********** Ядвіга (1864—1935) за Вацлавам Кастравіцкім
********** Яўстахі Аляксандр
******** Дамінік, манах
******* Антоні, езуіт
****** Казімір
***** Адам
**** Адам
**** Ян
**** Рыгор
***** , староста літынскі (1667), палкоўнік

### Барышынская лінія 
Назва барышынскай лініі звязана з Траянам, сынам Стэфана, які набыў маёнтак Барышын у 1653 годзе ад Аляксандра Шэмета.

* Сямён
** Стэфан (?&nbsp;—да 1623), падстолі слонімскі, заснавальнік барышынскай лініі
*** Траян (?—1675), падчашы мсціслаўскі (1648), войскі новагародскі (1658), падкаморы новагародскі (з 1669)
**** Ян Тэадор, падваявода новагародскі
***** Юзаф
****** Фларыян, ваенны дзеяч
**** Павел, падчашы слонімскі
*** Тамаш, стольнік мазырскі, харунжы ваўкавыскі
** Іван, суддзя гродскі новагародскі
*** Аляксандр
*** Юрый
*** Мікалай
**** Тамаш Мікалай, падчашы пінскі, падстолі новагародскі
**** Себасцян (?&nbsp;— пасля 1694), стольнік мазырскі
**** Мікалай, падстолі мсціслаўскі (1683)
**** Ян
*** Станіслаў
*** Леў Казімір, падчашы слонімскі (1648)

### Макранскія лінія 
Макранская лінія Вайніловічаў пачалася ў сярэдзіне XVIII стагоддзя ад Мікалая Вайніловіча, які набыў Макраны.

* Станіслаў, войскі новагародскі
**  (1714—1763), езуіт
** Ігнат, новагародскі земскі суддзя (1795)
*** Францішак, інстыгатар літоўскі
*** Мікалай (1751—?), новагародскі земскі суддзя (1790)
**** Юзаф (1781—?), навагрудскі павятовы маршалак
**** Міхал (1788—?), харунжы Слуцкага павета
**** Ксаверый (1798—?), капітан польскіх войскаў
***** Юзаф (1825—1882), слуцкі павятовы маршалак
****** Ксаверый (1863—1923)
******* Юзаф (1886&nbsp;— 1940-я)
****** Апалінарый (1865—?)
****** Людвіг

### Іншыя прадстаўнікі 
* Станіслаў Вайніловіч, мечнік лідскі;
* Ксаверый Эдвард Вайніловіч, паэт (псеўданім Яцак Бурчымуха), перакладчык твораў А. С. Пушкіна на польскую мову;
* Антон Станіслававіч Вайніловіч;
* Восіп Мікалаевіч Вайніловіч (1860—1890)

## Літаратура 
* 
* 
* 
* 
*